[[Folklore|Folkloristiske]] traditioner fra landområder er også brugt som levn af de ældre forestillinger. I mange tilfælde er de dog påvirket af kristendommen og ændret i form. Det kan være overleveret [[sædvanelov]], kalenderfester og højtider, religiøs symbolik i folkekunst eller i [[folkeeventyr]] og [[folkesang|sange]]. Fx indeholder de traditionelle ballader fra [[Skotland]] og [[Northumbria]] mange elementer, der kan genfindes i den germanske [[mytologi]].<ref>York Powell: "The very scheme on which the ballads and lays are alike built, the hapless innocent death of a hero or heroine, is as heathen as the plot of any Athenian tragedy can be."</ref> Andre meget vigtige kilder er de arkæologiske levn som den kongelige begravelsesplads i [[Sutton Hoo]] i [[East Anglia]] og tempelpladsen i [[Uppåkra]] i [[Skåne]]. Ved at sammenligne dem med senere og bedre belyste kilder kan man spore en vis kontinuitet i hele regionens religion.
 
Hovedparten af de litterære kilder til den før-kristne religion er dog med stor sandsynlighed bevidst blevet destrueret, da kristne institutioner blev dominerende i Tyskland, England og Skandinavien i løbet af [[middelalder]]en.
Religion